**Generalforsamling Bjergbyparken 2024**

**1. Velkomst**

**2. Valg af dirigent og referent**

Helle er dirigent. Patrick er referent.

**3. Registrering af de fremmødte**
37 stemmeberettigede. 46 fremmødte.

**4. Nedsættelse af stemmeudvalg**

Marianna

Anette

Marko

**5. Formandens beretning**

Velkommen til generalforsamlingen som i år pga. kongres i Kolonihaveforbundet bliver afholdt tidligere end vi plejer.

Bjergbyparken har fået ny bestyrelse, i den forbindelse har der selvfølgelig været meget vi har skulle sætte os ind i, alene alt det administrative der ligger at drive en forening som bjergbyparken er meget krævende. Det er absolut ikke et nemt og hurtigt arbejde at drive den, så vi håber på jeres forståelse for at vi er nye og også lige skal sættes ind i tingene. Vi har desværre nogle bestyrelsesmedlemmer som er trådt ud af bestyrelsen, Nicolaj, Dorthe, Allan samt Patrick og vi er derfor ikke fuldtallig i bestyrelsen længere.

Vi har i sæson 2023 ændret så man ikke længere fik en Email ved gule kort, men blot en seddel i postkassen og en fælles mail med påmindelse om at tjekke jeres postkasser. Det har desværre ikke virket efter hensigten og vi går derfor tilbage til Email. Derudover kommer vi også til at tage billeder som bliver vedhæftet mailen da vi så har noget dokumentation.

Vi får i sæson 2024 nye skraldespande og vi skal til at sortere mere i affaldet. Der vil blive sendt en mail ud med mere info når vi kommer nærmere. Vi har også i sæson 2023 fået fjernet sokkelsten ved skraldespandsområdet. Planen er at der i sæson 2024 skal sættes hegn op omkring, og muligvis udvides en smule afhængigt af hvilke og hvor mange skraldespande der kommer.

Med hensyn til vejbump har vi haft dialog med kommunen og politiet, der er stadig tvivl om, om vi selv må lave vejbump eller om de skal være godkendte og derved koster i omegn af 10.000kr. Stykket. Det synes vi i bestyrelsen er mange penge især når problemet kan løses ved at folk køre ordenligt, så det vil vi selvfølgelig på det kraftigste opfordrer alle til. Derudover er parkering på vejene stadig forbudt.

Vi har desværre ikke endnu fundet en ny købmand til Bjergbyparken, vi leder stadig men må nok desværre indse at tiden er løbet fra det.

Vi har også fået et nyt festudvalg, som bestyrelsen har haft et kort møde med her i starten af året, de har mange gode tiltag og der bliver meldt mere ud når vi kommer tættere på sæson start. De vil meget gerne være nogle flere, så hvis der er nogle der har lyst skal de endelig ikke holde sig tilbage.

Til sidst vil jeg gerne opfordre alle til at kontakte bestyrelsen på mail, vi har haft mange der har ringet og vi må erkende at vi ikke kan holde styr på alle de opkald vi har fået og at der også desværre kan være nogle som ikke har fået svar, ved at sende en mail kan vi nemmere holde styr på det, samt at i også har dokumentation på at i har kontaktet bestyrelsen.

Tak for ordet, og tak fordi i er kommet idag.

**Kommentarer til formandens beretning:**

Bestyrelsesmøder ønskes oplyst med dato, så der er mulighed for at komme med forslag og følge med.

**John, Stenagergårdsvej 5** stiller spørgsmål til hjemmesiden og manglende information. Hjemmesiden er foreningens ansigt udadtil og skal derfor naturligvis vedligeholdes. Dette er dog blevet nedprioriteret af bestyrelsen da der har været mange andre og vigtigere opgaver at tage hånd om. Det forventes at informationsniveauet forhøjes når der forhåbentligvis kommer ekstra krafter i bestyrelsen.

**Jacob** efterspørger indslag i Havenyt da det ikke er alle som tilgår hjemmesiden og Facebook. Bestyrelsen har fundet en ressource som vil forfatte indlæg til Havenyt. Manglende indlæg har været en konsekvens af for få ressourcer i bestyrelsen.

**Kommentar fra havelejer:**

Hjemmesiden bør fungere som primære informationskanal, dernæst Havenyt. Sidst er Sociale Medier.

Bestyrelsesarbejde er krævende og omfangsfuldt. Opfordring til at melde sig til bestyrelsesarbejde for at få kendskab til omfanget og arten af arbejdet. Bestyrelsen har gjort det godt, men der er også sandhed i kritikken, der er mange som ikke har adgang til diverse medier, så hjemmesiden bør fungere.

**Jakob:** Vi har haft en ordentlig snestorm her i vinter, hvem har bestilt at der blev ryddet sne på alle vejene? Det er rigtigt forkasteligt, er det for at hjælpe dem der bor derude så de kan kommer på arbejde eller hvad er det? Jeg forstår godt at der bliver ryddet ned til gården, men ikke at der bliver ryddet på sidevejene.

**Mads:** Det er desværre nogle af vores medlemmer som har taget den beslutning at låne/stjæle traktoren. Det har vi selvfølgelig tænkt os at gøre noget ved, blandt andet ved at aflåse traktoren bedre. Vi troede at lejerne ville have indsigt nok til ikke at gøre det. Men de mente tilsyneladende at der skulle ryddes sne. Vi har været i kontakt med relevante myndigheder og kan fortælle at der ikke er snerydningspligt. Det er som sådan ikke noget der har kostet foreningen penge.

**Havelejer:** Jeg er meget taknemmelig for snerydningen, så var der mulighed for at komme i haven og holde opsyn.

**Marko:** Hvad er konsekvensen af et sådant tyveri?

**Mads:** Det er vi ved at finde ud af, for at kunne gøre noget skal det blandt andet politianmeldes og det er vi ved at kigge på.

**John:** Er det mandetimer eller penge der mangler i bestyrelsen?

**Mads:** Udelukkende Mandetimer

**Havelejer:** Hvis der er spørgsmål til bestyrelsen så er det nu da der ikke er noget punkt der hedder eventuelt.

**Havelejer:** Kunne der være interesse for at bogbussen besøger Bjergbyparken?

**Havelejer:** Der ligger vejbump fra tidligere, kan de evt. renoveres.

**Mads:** Med hensyn til vejbump så kan vi ikke gøre noget som ikke er indenfor lovgivningen. Vi kan komme i problemer hvis folk kommer til skade på vejbump. De ting vi laver skal være lovlige og noget der er godkendt.

**Havelejer:** Er det muligt med chikaner/blomsterkummer for at sænke farten på trafik.

**Mads:** Det gør det svært for slamsugeren at komme rundt, de døjer i forvejen med tilgængeligheden.

**Havelejer:** Nu siger du at I svarer på mails. Jeg har sendt en mail 26/8 som jeg endnu ikke har fået svar på - så jeg ved ikke helt hvor hurtigt det går med at svare på mails.

**Mads:** Det kan jeg kun beklage, hvis du sender en mail igen så sørger jeg for svar.

**Havelejer:** Kan vi fjerne censur på Facebook. Og lade folk skrive frit. Derefter slette de der ikke skriver ordentligt.

**Mads:** Det kan jeg sagtens følge.

**Havelejer:** Chikaner/blomsterkummer på Porrevej skal blive. De beskytter vores børn, børnebørn og os selv på cykler.

**Mads:** Det er rigtigt og godt observeret.

**Havelejer:** Er der regler om mælkebøtter og affald i haver? Det ser skidt ud nogle steder.

**Mads:** Tidligere bestyrelse tabte en sag i retten med haveejer. Så det er begrænset hvad der kan gøres.

**Havelejer:** Angående fart og parkering så længe bestyrelsen ikke selv kan køre ordentligt så er det svært at få os andre til det.

**Formandens beretning er godkendt.**

**6. Regnskab fremlægges af Bitten**

Bitten fremlægger regnskab.

**Bitten:** Regnskabet ser fint ud og der er ikke brugt mange penge, I kunne godt bruge lidt flere - for at have en formue på 250.000 er måske lige i overkanten. Men det kan være der ligger nogle projekter.

Opsparing til vandværket er nu på 150.000. Festkontoen er på 67.000. Der står 69.000 kroner på festkontoen men festudvalget har fået et forskud på 2.000 til diverse.

**Festudvalget:** Vi har afholdt forskellige arrangementer og har i den forbindelse haft nogle udgifter som beløbet er gået til.

**Havelejer:** Vi mangler information om hvad penge går til, og hvad status er med f.eks. festudvalg og reparation af kiosk.

**Mads:** Reparation/renovering af kiosk og køkken er sat i bero da vi ikke har en købmand og da vi ikke er sikre på at der skal være kiosk med køkken. Vi er ikke ved at drukne i henvendelser fra forpagtere og dialog med de andre formænd i kredsen viser at det er svært at få trukket købmænd/forpagtere til. Sidste år på samme tid havde vi en forpagter men det gik desværre ikke - dog var der nogle udgifter til lovliggørelse af blandt andet el-installationer som var uopsættelige.

**Havelejer:** Hvordan er de store beløb fordelt?

**Bitten:** De 150.000 til vandværket står på en seperat konto.

**Havelejer:** Kan den øvrige opsparing konverteres til anden opsparing, for eksempel med henblik på kloakering?

**Bitten:** Det tror jeg ikke er aktuelt.

**Havelejer:** Er der regler for opsparing og konti, hvor meget der må stå?

**Bitten:** I kan gøre med den formue hvad I vil, I må bare ikke lavet overtræk.

**Havelejer:** Okay, tak.

**Havelejer:** Er der planlagt lejestigninger?

**Mads:** Nej

**Bitten:** Nej, synes du ikke I har penge nok?

**Havelejer:** Føres der offentligt regnskab, så det kan ses hvad pengene bliver brugt på?

**Bitten:** Det er dette som er udleveret i dag.

**7. Indkomne forslag**

**A**. Udvidelse af bestyrelsen til 7 bestyrelsesmedlemmer og 3 suppleanter.

Mads: Det er simpelthen fordi det kræver meget arbejde at drive en forening som vores, og vi mangler mandetimer. Så hvis der sidder nogle derude som har lyst til at prøve kræfter med bestyrelsesarbejde så er I mere end velkomne. Men husk at det ikke bare er

fem minutter hver anden uge, det krævet noget arbejde og energi.

**Forslaget er godkendt**

**B**. Webmaster til hjemmesiden.

Forslagsstiller: Bestyrelsen har nok at se til, så forslaget lyder på at der findes en webmaster der kan varetage hjemmesiden. Webmasteren skal have kolonihave i foreningen. Der ønskes én webmaster, som kun har fokus på hjemmesiden. Et bestyrelsesmedlem har løbende kommunikation med webmaster.

Vi må starte et sted, og vil prøve at finde en webmaster i dag. Næste skridt kunne være familie/bekendt. Tredje mulighed hvis vi ikke finder andre kunne være at betale for det.

Vi kan starte med mere info på FB og så have lovning på at hjemmesiden kommer op at køre inden for 6 måneder.

Hjemmesiden er bestyrelsens forlængede arm.

Diverse diskussioner og synspunkter fremføres.

**Forslaget er ikke godkendt**

**C**. Fjernelse eller nedsættelse af forpagtningsafgiften til kiosken.

**Forslagsstiller:** Vi vil gerne have en købmand i Bjergbyparken men må erkende at de ikke hænger på træerne, derfor vil vi gerne have forpagtningsafgiften fjernet da der derved er større mulighed for at der kommer en købmand igen.

Festudvalget(Torben) har haft et ønske om et samarbejde med kiosken. Dog er det ikke attraktivt at drive forretning. Det koster 4000 kr. nu, så en forpagter kan have svært ved at skabe et overskud.

Kunne der laves et udvalg til drift af kiosken? Så kunne timerne fordeles ud på flere mennesker.

Forslaget blev nedstemt sidste GF. Flere giver udtryk for at 4000 kr. ikke er særlig meget.

Forslaget blev stillet for at sætte gang i noget. Der var et indtryk af at afgiften var pr. måned. Den er dog pr. år.

Kunne vi have et depositum istedet for afgiften?

**Forslaget er ikke godkendt**

**8. Valg af bestyrelsesmedlemmer.**

På valg er:

Jan, modtager genvalg

Calle, modtager genvalg - udeblev og kan ikke vælges

Nicolaj er udtrådt af bestyrelsen.

Der skal vælges 4 nye medlemmer.

Valgt:

Shania, Persillevej 24

John, Stenagergårdsvej 5

Marko, Persillevej 27

Henrik, Porrevej 10

**9. Valg af suppleanter**

Valgt:

Henrik Madsen, Porrevej 75
Karin Thomsen, Sellerivej 18

Steen Fisker, Stenagergårdsvej 9b

**10. Valg af kredsdelegerede + suppleanter**.

Der skal vælges 5 + 2 suppleanter.

Valgt:

Niels Fisker, Sellerivej 28

Frank Andersen, Dildvej 23

Anette Christensen, Timianvej 38

Brian, Timianvej 8

KB, Porrevej 73

Suppleanter:

Henrik, Timianvej 7

Jens, Sellerivej 23

TIL FESTUDVALG:

Valgt:

Søs, Persillevej 27

Niels Fisker, Sellerivej 28